section_heading: Proizvodnja automobila
paragraph_text: Godine 1992., McLaren je proizveo svoj prvi cestovni automobil McLaren F1 koji je imao mnogo sličnosti s bolidom Formule 1. Od 1992. do 1998. godine proizvedeno je 106 modela. Iako automobil nije u proizvodnji već četrnaest godina, samo nekoliko ih je brže od modela F1. Među njima su Koenigsegg CCR, Bugatti Veyron i SSC Aero. Kasnije je McLaren zajedno s Mercedes-Benzom stvorio automobil Mercedes-Benz SLR McLaren. Godine 2009., McLaren je prekinuo suradnju s Mercedes-Benzom. McLaren je 2011. godine samostalno počeo s proizvodnjom nasljednikom modela F1, McLarenom MP4-12C.